Adresa:

 **Neprofesionálnym fotografom**

 **okresu Komárno**

Váš list číslo Naša značka Vybavuje Komárno J. Mačicová 14.01.2022

Vec:  **Komárňanské FOTO Spektrum 2022**

Regionálne osvetové stredisko v Komárne si Vás dovoľuje osloviť pri príležitosti organi-zovania **Komárňanského FOTO Spektra 2022**, ktoré je okresným kolom 50. ročníka celoštátnej postupovej súťaže a výstavy amatérskej fotografickej tvorby **AMFO 2022** . Pre všetkých, ktorí sa chcú tejto postupovej súťaže zúčastniť, prikladáme PROPOZÍCIE s potrebnými informáciami.

**Termíny Komárňanského FOTO Spektra:**

Uzávierka odovzdávania prác:  **04. marec 2022**

Slávnostné vyhodnotenie a otvorenie výstavy: **01. apríl 2022**

**o 17 00 hod.**

**MsKS Béni Egressyho v Komárne**

Výstava potrvá do: **28. apríl 2022**

**Do súťaže sa prihlasuje ELEKTRONICKY na stránke Národného osvetového centra v Bratislave** <https://www.nocka.sk/chcemsaprihlasit/prihlasenie> **v sekcii Súťaže a prehliadky – AMFO – Chcem sa prihlásiť.**

Všetky ostatné dôležité podmienky a požiadavky nájdete v priložených propozíciách.

Tešíme sa na Vašu účasť.

 Mgr. Viera Vlčková

 riaditeľka ROS v Komárne

Prílohy: Propozície

**Kategórie:**

**I. veková skupina: autori do 15 rokov**

A. kategória: čiernobiela fotografia

B. kategória: farebná fotografia

**II. veková skupina: autori od 15 do 25 rokov**

A. kategória: čiernobiela fotografia

B. kategória: farebná fotografia

**III. veková skupina: autori nad 25 rokov**

A. kategória: čiernobiela fotografia

B. kategória: farebná fotografia

**Bez rozlíšenia veku:**

C. kategória: cykly a seriály

D. kategória: experiment - experimentom sa rozumie dielo, ktoré hľadá nové prístupy k fotografickému médiu či skúma podstatu fotografie a jej hraníc. (Môže využívať presahy do iných médií, alternatívne fotografické techniky, inštalácie...)

**SÚŽAŽNÉ PODMIENKY**

* Odporúčaná téma pre 50. ročník je: **Pamäť.** (Pomáha účastníkom pri smerovaní fotografického diela a organizátorom pri výbere sprievodných aktivít, lektorov, porotcov).
* Súťažiaci sa prihlasuje do vekových skupín **podľa veku**, ktorý dosiahol v roku vzniku fotografie.
* Podmienkou účasti v súťaži je **predloženie autorskej fotografie alebo experimentálneho diela** v digitálnej a tlačenej verzii, zodpovedajúcej základným kritériám súťaže.
* Do súťaže je možné zaslať len diela, ktoré vznikli v rokoch 2018 – 2022 a zároveň **sa nezúčastnili** na žiadnom inom ročníku súťaže AMFO.
* **Nie je možné** prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.
* Autor prechádza všetkými kolami súťaže **s tými istými** fotografickými dielami.
* Autor nesmie prihlásiť rovnaké fotografie do viacerých kategórií v súťaži. Ide aj o varianty v čiernobielej/farebnej fotografii.
* Limit pre jednotlivé fotografické diela je **maximálne 3 fotografie** v kategórii čiernobielej fotografie, **3 fotografie** v kategórii farebnej fotografie, **jeden súbor** v kategórii cykly a seriály a **jeden súbor** v kategórii experiment. Limit pre kategóriu cykly a seriály je minimálne 3 a maximálne 5 fotografií obsahovo i formálne jednotných.
* V kategórii experiment je možné nahrať maximálne 10 fotografií a potrebné stručne objasniť ich zámer. V prípade vytvorenia originálneho fotografického artefaktu je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.
* Ak organizátor nedisponuje takými technickými možnosťami, aké si dielo vyžaduje, je potrebné, aby autor spolu s dielom odovzdal technické zariadenia, ktoré umožňujú inštaláciu podľa jeho autorského zámeru. V opačnom prípade inštaláciu zabezpečí organizátor bez ohľadu na autorský zámer.
* Do prihlášky je autor povinný nahrať všetky prihlásené fotografie vo formáte jpg s 300dpi. Veľkosť fotografie nesmie presiahnuť 10 MB. Každá fotografia musí byť pomenovaná v presnom poradí:

**veková skupina\_kategória\_meno\_priezvisko\_názov diela**

(napr. III. B\_Laura\_Fotografická\_ohnostroj; D\_Laura\_Fotografická\_pokus).

* Pre tlač fotografií je povinný **formát 30 x 40 cm** (aj 30 x 45 cm), **40 x 30 a štvorcový formát 30 x 30 cm**.
* Každý autor je povinný **označiť** svoje súťažné fotografie **na rube identifikačným štítkom**, ktorý je súčasťou prihlášky.
* Fotografie **nesmú byť odovzdané adjustované**. **Odporúča sa podlepiť fotografie v rohoch priesvitnou lepiacou páskou**, aby sa predchádzalo ich poškodeniu počas inštalácie a deinštalácie.

 V Komárne 14.01.2022